Μικρές Επαναστάσεις - Ας γνωρίσουμε το Σταύρο...

Σταύρος Χατζηπαύλου.
Ετών: 32. Ή 33. Ανάλογα με το ποιον θα ρωτήσεις.
Επάγγελμα: Δικηγόρος.

Ο Σταύρος είναι ο κλασικός χαρακτήρας του «καλού παιδιού», που συμπαθούν οι πάντες. Μέχρι να μάθουν που δουλεύει, ή τι ομάδα είναι, ή τι ψήφισε στις τελευταίες εκλογές. Γιατί στην Ελλάδα, έτσι πάνε αυτά - «είσαι καλός μέχρι να μην τους αρέσεις», όπως λέει.

Δουλεύει στο δικηγορικό γραφείο του μεγαλόσχημου Θεσσαλονικιού τηλε-δικηγόρου, Κωνσταντίνου Αλεξίου. Στο γραφείο, είναι ο «μικρός». Ο «νέος». Σχεδόν το παιδί για τα θελήματα. Σιχαίνεται το αφεντικό του, αλλά κυρίως σιχαίνεται τον εαυτό του - που δε σηκώνεται, επιτέλους, απ' την καρέκλα να πει «φτάνει!», που δέχεται σχεδόν αδιαμαρτύρητα να συμμετέχει σε υποθέσεις ενάντια στα πιστεύω του, «για να μη χάσει τη δουλειά του»...

Στηρίγματά του, η επίσης δικηγόρος σύντροφός του, Ιωάννα (την οποία θα γνωρίσουμε μετά), ο αδερφός του ο Γιάννης, ο ΠΑΟΚ και η κλασική ροκ μουσική που λατρεύει. Α και για να μη μείνουν εκκρεμότητες... είναι και κομμουνιστής.