Μικρές Επαναστάσεις - Ας γνωρίσουμε την Ιωάννα...

Ιωάννα Στεφάνου.
Ετών: 31.
Επάγγελμα: Δικηγόρος.

Η Ιωάννα, σαν χαρακτήρας, είναι «ήρεμη δύναμη». Όλοι την έχουν για «αγαθιάρα», «αφελή» και όλα αυτά τα στερεότυπα που έχουν στο μυαλό τους για εκείνη. Μόνο που η Ιωάννα... έχει κουραστεί να πρέπει να εξηγεί τα όριά της και να κρύβει τον πραγματικό της εαυτό.

Δουλεύει στο γραφείο του δικηγόρου και πολιτικού Απόστολου Καρατζά. Για εκείνον αλλά και τους άντρες συναδέλφους της, μια που θα είναι η «γλυκούλα απ' το γραφείο» και μια που θα είναι η «ξινή απ' το γραφείο». Εξαρτάται πως θα αντιδράσει στα σχόλια τους και τους μειωτικούς χαρακτηρισμούς τους. Κάποια στιγμή θα πει κι αυτή «φτάνει» και θα σηκωθεί να φύγει... μέχρι τότε, θα τα βάζει με τον εαυτό της και θα προσπαθεί απλά ν' αντέξει.

Στηρίγματά της, ο σύντροφός της ο Σταύρος, οι γονείς της που τη λατρεύουν και τα βιβλία, στα οποία χώνεται όταν θέλει να «ξεφύγει». Και για να μην ξεχνιόμαστε... επίσης κομμούνι, σαν τον Σταύρο!