Μικρές Επαναστάσεις - Ας γνωρίσουμε τη Σοφία...

Σοφία Καρρά.
Ετών: 20.
Επάγγελμα: Ηθοποιός

Η Σοφία. Η Sophie, όπως τη φωνάζουν οι περισσότεροι πια. Αυτή που, λόγω του επαγγέλματος και των συνθηκών του, θα περίμενε κανείς να έχει μια φιλαρέσκεια, μια ματαιοδοξία. Όχι η Σοφία - αυτή προσπαθεί να μείνει όπως ήταν πάντα, όσο την αφήνουν να είναι ο εαυτός της.

Στα 18 της, λίγο μετά την αποφοίτηση από το Λύκειο, την είδε στα social media ατζέντης του Χόλιγουντ. Φαινομενικά, δηλαδή, στάθηκε πάρα πολύ τυχερή, καθώς της δόθηκε η ευκαιρία να κάνει τα όνειρά της πραγματικότητα. Μόνο που το φανταζόταν λίγο αλλιώς - κι ας έγινε, ήδη από την πρώτη σεζόν της σειράς που πρωταγωνιστεί (κι ας μην ήταν, στην αρχή, πρωταγωνιστικός ο ρόλος της), αυτό που λέμε «viral». Εκείνη... μάλλον πνίγεται ανάμεσα στην ανάγκη των κουστουμάτων ατζέντηδων να πουλήσουν την εικόνα της και στην δική της ανάγκη να μην αφήσει την ξαφνική της φήμη «να της πάρει τα μυαλά» όπως λέει κι η μητέρα της. Περιμένει, κι αυτή, τη στιγμή που θα σηκώσει το κεφάλι πάνω απ' το νερό να πάρει μια ανάσα.

Στηρίγματά της, η οικογένειά της, η κολλητή της απ' το σχολείο (που θα τη γνωρίσουμε σε λίγο...) και οι comfort ταινίες της, που έχει δει περίπου 200 φορές την καθεμιά. Α - και μην το ξεχάσω... πολιτικά, δεξιά μια φορά δεν τη λες. Το τι ακριβώς είναι, θα το μάθετε. Μάλλον θα σας εκπλήξει ευχάριστα.